In Christi nomine, ego Heccardus cogitans humanum casum fragilitatis meæ, ideo mihi visum fuit ut res meas quas hæreditavi vel adquisivi, cum omni substantia, ut pro salute animæ meæ vel genitoris mei Hildebranni seu genitrice mea Dunnane germanoque meo Theoderico necnon et uxoribus Albegundis et Richildis ut in manibus viris istis mea elemosina commendassem, quod ita et feci: ii sunt Leutboldus, Engelboldus, Winetarius, Luvininus, Otgarius, Bettilo, Vulgis, Adelingo, Ildebodo, Eriberto, Dudino, Eribrando, Adefredo presbiteros, et Nivelongo atque Theoderico germano suo, ut, sicut per instrumenta kartarum vobis tradidi et per guadium et andelagum seu per istos breves commemoratum habeo, ex quibus unum mecum retinui et alium Adane germanæ meæ, a Frano monasterio, commendatum habeo, uno tenore conscriptos, ut ita disponatis sicut in ipsis insertum est; pro salute animas nostras ita agite sicut ante tribunal Christi reddituri sitis rationem; et qui vos de ista contradixerit, si se non correxerit, sit reus in conspectu Dei et omnium sanctorum ejus et ita iram Dei incurrat sicut fecere Dathan et Abiron et Ananias et Saphira qui mentiti fuere donum Spiritus Sancti. Nec vero peto karitati vestræ ut istius modi nostram consubstantiam dispensetis, ea vero ratione si Deus nobis filium aut filiam interim non dederit. In primis donate Deo et sanctæ Mariæ et sancto Benedicto et Floriaco monasterio, quod est situm super fluvium Ligeris, villam quæ vocatur Patriciacus, in pago Augustidunense, super fluvium Vuldracam, cum ecclesia in honore sancti Petri, cum servis et ancillis utriusque sexus, cum omnibus appendiciis suis vel quicquid domnus Ludovicus imperator benignissimus mihi per suum præceptum dedit ad jam dicta villa cum omni integritate, præter Balgiaco quod volo ut donetis a sancto Andochio puellare, ad lumen, quicquid ibi Leutboldus habuit in beneficio. Donate a Solmeriaco quicquid ibi aspicit et Winetarius ibi in beneficio habet et in Matisconense, Gerbergane nepta mea, et donet pro nos solidos CCC. Donate a Satiniaco illo alodo Johanne aut filio ejus Johanne, et donet pro nos solidos C. Donate illo a Jurliaco et a Belmonte et a Colonias a sancta Maria et sancti Benedicti; et ista omnia quæ ibi donamus sint ad vestimenta fratrum, et inde sit noster anniversarius factus per singulos annos, tam meus quam et illorum quæ superius commemoravi; et nemo jam dictam villam tum alias res ad alium opus mittat, nisi ad ista perficiendum; quod si facere præsumpserit sit reus in conspectu Dei et omnium sanctorum ejus donec ad ipsum opus ipsas res revocet. Donate illo alodo a Nerovilla cum ecclesia in honore sancti Petri, et Lugilvilla cum servis et ancillis utriusque sexus vel omni integritate vel propter quod Teotbergane per precariam donavimus, Otgario, et donet pro nos solidos C; illo prato a Spiriaco cum hospitio sit apendicius a Truiciaco; illo a Valilias donate Theoderico et Richardo filio ejus et donent pro nos solidos C. Donate illo alodo a Canavo et de Alena Fontana, ad illa ecclesia a Siviaco, quæ est in honore sancti Benedicti et aliorum sanctorum, et ibi de nostro indominicato annona et decima veniat, et noster anniversarius de jam dicto sit factus per annos singulos, et nemo illum inde abstrahere præsumat, quod si fecerit sit reus in conspectu Dei et omnium sanctorum ejus, donec ad ipsum opus illum remittat. Donate illo a Bezzono basilica quæ dicitur Alba, Deo et sanctæ Mariæ et sancti Stephani et sancte Farane; et illo in Barres qui vocatur Corcella et una alberga, et a Maisnils et a Tanido et Tannedello et duo mansa in Longavilla, ad ipsum locum a Farane monasterio, et ex ipso sit anniversarius meus et Albegundi et Adane atque Bertradane abbatissæ factus per annos singulos; et qui ipsum monasterium præesse videtur, si ista neglexerit, sit rea in conspectu Dei et ipsis sanctis donec hoc celeriter emendet. Donate illo alodo a Mellido et a Lanatus et a Taflenidas et a Fornellos et a Vernodo Bernardo filio Malguino, et donet pro nos solidos CC. Et de isto pretio quod superius commemoratum habeo, donate per pauperes seu a nostros amicos, tam ad nobiliores quam et ad servientes; et precor, pro Dei amore, ubicumque mortuus fuero ut a Sancto Benedicto me sepelire faciatis et si talis tempus est ut per impedimentum esse non possit, tamen quando oportunum tempus venerit, mea ossa ibi deportare faciatis; et qui meam fossam foderint dimidiam libram illis [donate]. Donate a sancto Martino a Turonis libras III. Et de nostra capella dono Richildi crucem auream cum lignum Domini, et altario majore parato, et buxta iburnea quæ non est sculpta, et calice argenteo minore, et pallio defundato, et drapo cum sirico, et linteo et casulas duas, una persa, alia virida, albas II, subcinctas II, stolas II, mappulas II, corporales II, ampullam cum patena argentea, et fanono viridi cum brusdo, et de egliso I, et uno cum sirico amnistrare, turibulo minore, schilla, candellabro aureo I, missale plenario cum Evangeliis et Epistolis I, textum minorem I, dispositum super Evangelium majorem I, antiphonarias volumina II, batrino ad luminaria, drappo plumato a forma I, tapeto I, sedello ad aqua benedicta I, donate illo balteo majore, quia de suis gemmis maxime est factus, et illo sigillo de amatixto ubi aquila sculpta est et quicquid de gemmis habemus et gangana sirica cum spondale et tapete I, et burrene meliore I, cum faciunculo I, furcella argentea cum cusilares II, et illo balteo minore cum gemmis, et filias argenteas II; aliquid de auro qui remansit fracto et aliquid de petras quæ ad ipsum opus habemus, faciat Richildis cruce a Siviaco; et istas res quæ superius delegatas habeo, habeat Richildis in usum quamdiu advixerit, postea revertantur ad ipsos superius denominatos quia sic traditiones ei factas habeo. A... sancti Petri et sancti Pauli libello I; a sancto Martino a Truciaco, cruce argentea minore cum lignum Domini et aliis reliquiis et de clavum unde Dominus crucifixus fuit, bursa cum brisdo et simiama, drappe plumato super luitrino I, buxta iburnea minore I et libro pastorale I, canones scarsas quaternio I; Gerbaldo, epondenale, libello de arte militare et pacto Gunbaldo et anapos corneos minores II; Walane episcopo, libello Isodoro et alio de vita sancti Gregorii et sancti Laurentii; Raganfrido episcopo, pronosticorum libros II et alio de agricultura et anapos corneos meliores II; Ansegiso archiepiscopo, tapete meliore I, Gesta Longobardorum libro I et cronica quem Gregorius Turonensis facit libro II, et fialas argenteas III; Waltario episcopo, pacto romano libros II, et anapo corneo majore cum illo de masaro; Adane germanæ meæ, succincta aurea et sigillo de amatexto, ubi homo est sculptus qui leonem interficit et psalterio minore et libello cum orationibus et psalmis et erofena; Odouurico, donate illo bluste inparato et libello de Maria Egiptiaca et sigillo de onichino; Bertradane abbatissæ, evangelio theudisco et Vita sancti Antonii et sigillo de berillo ubi serpens sculptus est; biblioteca sanctæ Mariæ et sancti Benedicti, ad illa ecclesia a Saviaco; et de isto pretio quæ superius commemoratum habeo, donate solidos CC a Roma aut in auro, aut in argento, sancti Petri in elemosina, Albegundi, pro rocco suo, quæ ibi donare rogavi et ego in peccatis meis in mea necessitate provinta donavi. Et illos qui pro alodo, quem eis denominatum habeo, solvere debent, infra unum spatium omnino transolvere faciatis, non amplius retardent. Theoderico aut Richardo filio suo, donate spada, spansiga et sigusios II; Therico filio Nivelongo, spada indica et sigusios II et tabulas saraciniscas; Ademaro, fratre suo, speudo I et cano et seugios II; Heccardo filio Heccardi tabulas corneas et pacto Saleco et sigusos II et sparvario I; Teutbergane, uxore Lotharii, cusilares argenteas II, cuppa I et anapellos de marmora II, et medicinale libro I; Otgario, caballo I cum sella meliora et seugios IIII et dardo I et brancale I et bragaria aurea I, et pellicia meliora I; Fulcoino, caballo I et tapete I; Pedilono, caballo I cum sella; Warnegario, caballo I; Eriberto, scuto cum lancea, caballo; Gautberto, scuto cum lancea et saxia cum wanto et caballo I. Seniore nostro donate falconos II et seugios II; Rotardo donate mea brunia cum alsbergo. De omnia quæ remanent tam mobile quam immobile dispensate per pauperes vel cui debitum aut misfactum habemus. Casuvula vermicula et istos libros qui fuerunt germani mei, Bernardi, ii sunt canones penitentiales, liber Ambrosii de mysteriis, calice vitreo de saphiro, donate a Suviaco pro sua elemosina et planata castanea ibi donate; et libros qui sunt sancti Benedicti de Floriaco monasterio in illa utica parvula, a Siviaco, in secretario ubi cista est, unde breves habeo in scrinio longebardisco, ad ipsum locum habere faciatis. Et quod mea insipientia non memoravit vos curare studeatis ut pro salute animas nostras perveniat quia non omnia possumus omnes. Et anapo vitreo qui fuit Bernardo Bertradane in sua elemosina et illo manso a Carlista de alodo cum vinea et omnia.................................................